open-index/open-wikipedia-markdown huggingface dataset:
Ռումինիայի ժուդեցներ

thumb|right|350px|Ռումինիայի վարչական բաժանում

**[[Ժուդեց]]ը** ( կամ, որ նույնն է` «գավառ», վերցված  — «դատական նիստ» արտահայտությունից),  Ռումինիայի առաջին կարգի վարչատարածքային բաժանման միավոր է։ Ժուդեցները բաժանվում են քաղաքների և համայնքների։

## Ժուդեցների ցուցակ
ռումինիան բաժանված է 41 ժուդեցների և  1 մունիցիպի (պետական իշխանության կողմից մասնավոր անձանց սեփականության բռնի հանձնումը տեղական ինքնավարության օրգանների տնօրինության) (2011):

## Պատմություն

Առաջին ժուդեցները ձևավորվել են 15-րդ դարում, երբ երկիրը ղեկավարում էին ժուդերը (ռումին Jude), ովքեր իրականացնում էին վարչական և դատական գործառույթներ։
Ժամանակակից վարչական բաժանումներն իրականացվել են 19-րդ դարում, ֆրանսիական դեպարտամենտների օրինակով. յուրաքանչյուր վարչական շրջանում նշանակվել է պրեֆեկտ, որը եղել է իշխանության ներկայացուցիչը և տեղական ինքնակառավարման ղեկավար։
Կոմունիստական կուսակցությունը փոփոխություն մտցրեց շրջանների ղեկավարման համակարգում, սակայն 1968-ին նորից վերականգնվեցին ժուդեցները։ 1981 թ. Նախկին վարչաշրջանը Իլֆովն ու Յալոմիցան վերակազմավորվեցին Ջուրջու, Կալերաշի, Յալոմիցա և Իլֆով շրջանների։ Մինչև 1995 թվականը Իլֆովն առանձին ժուդեց էր։ Ներկայումս այն միավորված է Բուխարեստին։

## Պատմական ժուդեցներ
### Միավորված կամ անվանափոխված
* Բայա (Baia) — միավորվել է  նյամցի հետ (Neamţ)
* Կամպուլունգг (Câmpulung) — միավորվել է Սուչավայի հետ (Suceava)
* Կարաշ (Caraș) — միավորվել է Կարաշ Սեվերին (Caraş-Severin)
* Կավուրլույ (Covurlui) — վերանվանվել է  Գալաչ (Galaţi)
* Չուկ-Տրեյ-Սկաունե (Ciuc-Trei Scaune) — վերանվանվել է Կովասնա (Covasna)
* Դորոհոյ (Dorohoi) — միավորվել է Բոտոշանի հետ (Botoşani)
* ֆեգերաշ (Făgăraș) — միավորվել է Բրաշովի հետ (Braşov)
* Ֆելչիու (Fălciu) — միավորվել է Վասլուի հետ (Vaslui)
* Յալոմից (Ialomița) — բաժանվել է Յալոմիցայի, Կելերաշի
* Մուսչել (Muscel) — միավորվել է Արջեսի հետ (Argeş)
* Օդորհեյ (Odorhei) — վերանվանվել է Հարգիտա (Harghita)
* Պուտնա (Putna) — վերանվանվել է Վրանչա
* Ռեդեուց (Rădăuți) — միավորվել է Սուչավայի հետ
* Ռիմնիկու Սերատ (Râmnicu Sărat) — մասնատվել է Վրաչնա, Բուզեու և Բրեմիլա ժուդեցների
* Ռոման (Roman) — միավորվել է Նյամցի հետ
* Ռոմանաց (Romanați) — միավորվել է Օլտի հետ
* Սեվերին (Severin) — միավորվել է Կարաշ սեվերինի հետ
* Սոմեշ (Someș) — բաժանվել է Մարամուրեշի, Կլուժի և Բիստրիցա Նեսեուդի
* Տիրնովա-Միկե (Târnava Mică) — բաժանվել է Բրաշովի Սիբիուի և Մուրեշի
* Տիրնովա-մարե (Târnava Mare) — Բաժանվել է Բրաշովի, Սիբիուի և Մուրեշի
* Տեկուչ (Tecuci) — բաժանվել է Գալացի և Բակեուի
* Տիմիշ-Տորոնտալ (Timiș-Torontal) — վերանվանվել է Տիմիշ
* Տուրդա (Turda) — միավորվել է Ալբայի հետ
* Տուտովա (Tutova) — միավորվել է Վասլուի հետ

## Ծանոթագրություններ

Կատեգորիա:Առաջին աստիճանի վարչական միավորներ
Կատեգորիա:Ռումինիայի աշխարհագրություն
Կատեգորիա:Ռումինիայի վարչական բաժանում
ITunes Store

**iTunes Store**, ինտերնետային խանութ, որտեղ վաճառվում է թվային պարունակություն (ծրագրային փաթեթներ, երաժշտական արտադրություն, ֆիլմեր), տնօրինում է Էփլ ընկերությունը։ Խանութը բացվել է 2003 թվականի ապրիլի 28-ին, Սթիվ Ջոբսի թվային երաժշտության խանութի բացման մասին հայտարարությունից հետո։ 2017 թվականի հունվարի տվյալներով iTunes-ը տրամադրում էր ավելին քան 35-40 միլիոն երգեր, 2,2 միլիոն ծրագրեր, 25000 հեռուստատեսային հաղորդումներ, և 65000 ֆիլմեր։ Բացման պահին, այն հանդիսանում էր միակը, որը օրինականորեն տրամադրում էր երաժշտություն բոլոր հիմնական հինգ ձայնագրող լեյբլ կազմակերպություններից։ 2013 թվականի հունիսի դրությամբ iTunes Store-ում գրանցված էին 575 միլիոն ակտիվ օգտատերեր, և նրան էին միացած ավելին քան 315 միլիոն սարքեր, ներառյալ՝  Apple Watch-եր, iPod-եր, iPhone-ներ, Apple TV և iPad-եր։

## Պատմություն
Սթիվ Ջոբսը նկատեց, որ կա հնարավորություն բացելու թվային խանութ, որը կտրամադրի օգտատերերին ներբեռնվող երգեր։ 2002 թվականին Ջոբսը համաձայնագիր կնքեց հինգ հիմնական ձայնագրման լեյբլների հետ, նրանց արտադրանքը iTunes-ի միջոցով վաճառելու մասին։ iTunes Store-ը ներկայացվեց Ջոբսի կողմից Էփլի տարեկան Apple Worldwide Developers Conference-ի ժամանակ 2003 թվականի ապրիլին։ Այն սկզբում հասանելի էր միայն Մակ համակարգիչների և iPod-երի վրա, իսկ 2003 թվականի հոկտեմբերին այն հասանելի դարձավ նաև Մայքրոսոֆթ Վինդոուզի վրա։

2008 թվականի ապրիլին iTunes Store-ը հանդիսանում էր երաժշտություն վաճառող ամենածոշոր մատակարարը Միացյալ Նահանգներում, իսկ 2010 թվականի փետրվարին, նաև աշխարհում։ iTunes Store-ի եկամուտը 2011 թվականի առաջին եռամսյակում կազմեց մոտ 1,4 միլիարդ ԱՄՆ դոլար։ 2014 թվականի մայիսի 28-ին խանութը արդեն վաճառել էր 35 միլիարդ երգեր ամբողջ աշխարհում։

2016 թվականին հայտարարվեց, որ առցանց դիտումների ծավալը արդեն գերազանցում է ներբեռնումների վաճառքների ցուցանիշներին, և iTunes-ի ներբեռնումների  տեսակի վաճառքների ծավալը նվազել է 24%-ով։

2018 թվականի ապրիլին iTunes ծրագիրը ավելացվեց Microsoft Windows 10-ի խրագրերի խանութում, իսկ 2019 թվականի գարնան սկզբում այն նաև հայտնվեց Samsung Smart TV-ում։

## Ծանոթագրություններ

## Արտաքին հղումներ

Կատեգորիա:ITunes
Կատեգորիա:Էփլ
Հովհաննես Ադիբեկյան

**Հովհաննես Ալեքսանդրի Ադիբեկյան** (), հայ փիլիսոփա։ Փիլիսոփայական գիտությունների դոկտոր (1993), պրոֆեսոր (1995), ՌԴ սոցիոլոգիական ԳԱ անդամ (1996):

## Կենսագրություն
Հովհաննես Ադիբեկյանը ծնվել է 1937 թվականի հոկտեմբերի 31-ին Ադրբեջանի Կիրովաբադ (Գանձակ) քաղաքում։ 1960 թվականին ավարտել է Երևանի պոլիտեխնիկական ինստիտուտի մեքենաշինության ֆակուլտետը։ 1961-1977 թվականներին եղել է Երևանի պոլիտեխնիկական ինստիտուտի փիլիսոփայության ամբիոնի դասախոս, 1977 թվականին՝ Պյատիգորսկի պետական տեխնոլոգիական համալսարանի դասախոս։

Աշխատությունները վերաբերում են գիտության սոցիալ-փիլիսոփայական և մեթոդաբանական հարցերին։
Հեղինակ է բուհական դասագրքերի։

## Անդամակցություն
* ՌԴ սոցիոլոգիական ԳԱ անդամ (1996)։

## Երկեր
* Философско-методологические проблемы социологии науки, Ставрополь, 1990.
* Основы менеджмента, технология управления, Пятигорск, 1996.
* Общая политология современного мира, Пятигорск, 1997.
* Социология в теории и практике управления, Пятигорск, 2003.
*Логические приемы и социо-политологические средства азербайджанского карабаховедения. АЙТОНК, 2005.

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Մարտին Ադամյան

**Մարտին Սիրեկանի Ադամյան** (), հայ թռչնաբան։ Կենսաբանական գիտությունների դոկտոր (1999): ՀՀ Գիտությունների ազգային ակադեմիայի վաստակագիր (1993):

## Կենսագրություն
Մարտին Ադամյանը ծնվել է 1927 թվականի հուլիսի 27-ին Կիրովական (Վանաձոր) քաղաքում։ 1953 թվականին ավարտել է Երևանի անասնաբուծական-անասնաբուժական ինստիտուտը։ 1954-1957 թվականներին աշխատել է Երևանի անասնաբուծական-անասնաբուժական ինստիտուտի անատոմիայի ամբիոնում։ 1957 թվականից աշխատում է ՀՀ Գիտությունների ազգային ակադեմիայի կենդանաբանության ինստիտուտում, 1968 թվականից՝ կենդաբանական թանգարանի տնօրեն։ Նրա ղեկավարությամբ ստեղծվել են ՀՀ բնաշխարհում տարածված կենդանիների թանգարանային կենսախմբեր (դիորամներ)։

Աշխատանքները վերաբերվում են ՀՀ թռչնաշխարհի կարգաբանությանը, բազմացմանը, սերնդի դաստիարակմանը, չորի և սեզոնային տեղաշարժերի առանձնահատկություններին, թռչունները՝ որպես կենսաբանական պայքարի միջոց օգտագործելու ուսումնասիրությանը։ Հեղինակ է «Հայաստանի թռչունները» (գիրք 1, 2), «Հայաստանի թռչունները» ձեռնարկի (անգլերեն, 1999): Կազմել է Գիլլի լճի թռչնաշխարհի վերականգնման ծրագիր։

## Երկեր
* Հայրենի բնաշխարհի ցոլանքը / Сияние родной природы / Radiance of mother nature, Ադամյան Մարտին Սիրեկանի, Ջանոյան Գրիգոր, Ղամբարյան Պավել, Հայրապետյան Սուրեն Իլյայի, Երևան, ՎՄՎ Պրինտ, 2009։
* Հավերժի ճամփա։ Ադամյան Մարտին Սիրեկանի, Երևան, ՎՄՎ Պրինտ, 2008։
* Հայաստանի բնությունը, նրա պահպանության և հարստացման ուղիները / Природа Армении, пути её сохранения и обогащения. Հարությունյան Լևոն Վռամի, Ադամյան Մարտին Սիրեկանի, Կրթության միջազգային ակադեմիա, 2-րդ հրատարակություն, Երևան, «Հայբուսակ» համալսարանի հրատարակչություն, Նահապետ հրատարակչություն, 2007։
* Հայաստանի բնությունը, նրա պահպանության և հարստացման ուղիները։ Հարությունյան Լևոն Վռամի, Ադամյան Մարտին Սիրեկանի, Հարությունյան Լևոն Վռամի, Երևան, «Հայբուսակ» Նահապետ, 2005։
* Հայաստանի թռչունները, Դաշտային ուղեցույց, 2000 (համահեղինակ)։
* Handbook of the birds of Armenia / Martin S. Adamian, Daniel Klem; American University of Armenia; University of California., by Ադամյան Մարտին Սիրեկանի, 1927- | American University of Armenia | University of California | Klem, Daniel., Material type: book Book Publisher: Oakland, CA: AUA: University of California , 1999.
* Հայաստանի թռչունները։  [Գիտահանրամատչելի ակնարկ։ Դպրոցական միջին և բարձր տարիքի համար ], Ադամյան Մարտին Սիրեկանի, Ղազարյան Ջուլիետա Միհրանի, Մարտիրոսյան Բ. Ա., Երևան, «Արևիկ», 1988։
* Հայաստանի թռչունները, «Գիտահանրամատչելի ակնարկ։ Դպրոցականների միջին և բարձր տարիքի համար», 1985։
* Մարդը և կենդանիները։ Դմիտրիև Յուրի Դմիտրիևիչ, Ադամյան Մարտին Սիրեկանի, Բերբերյա Մ. Գ ,Կաժոյան Վ. Ա [խմբ.], Երևան, «Սովետական գրող», 1981։
* A field guide to birds of Armenia / by Martin S. Adamian, Daniel Klem., Ադամյան Մարտին Սիրեկանի, 1927- | Klem, Daniel., Material type: book Book; Format: print ; Literary form: Not fiction Publisher: Oakland, Calif.: American University of Armenia, 1997.

## Ծանոթագրություններ

Կատեգորիա:Հայ թռչնաբաններ
Կատեգորիա:Կենսաբանական գիտությունների դոկտորներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Ուրիշի փողեր (ֆիլմ)

«**Ուրիշի փողեր**» (), ֆրանսիական ֆիլմ է։ Ստեղծագործության հեղինակը Նենսի Մակհեյմն է, արժանացել է երկու «Սեզար»  կինոմրցանակի։

## Սյուժե
Անրի Պանիեն (*[[Ժան Լուի Տրենտինյան]]ը*) *Mirement* բանկում վարկային պատասխանատու է։  Մի անգամ նա  ռիսկային պայմաններում վարկ է տրամադրում Կլոդ Շեվալիե դ՝ Ավենին  (*Կլոդ Բրասեր*),  ենթադրելով, որ  վարկի տրամադրումը թույլատրված է վերադաս ղեկավարության կողմից։ Սակայն, երբ բանկը բախվում է վարկը չվերադարձնելու  խնդրի հետ, ամեն ինչում մեղադրում են Անրիին։ Նրան հեռացնում են աշխատանքից և նա պետք է ապացուցի, որ ինքը պատասխանատու չէ, ոչ այդ, ոչ էլ այլ  գաղտնի գործարքների համար…

## Դերերում
* Ժան Լուի Տրենտինյան՝  Անրի Պանիե
* Կատրին Դենյով՝  Սեսիլ Պանիե
* Կլոդ Բրասեր՝  Կլոդ Շեվալիե դ՝ Ավեն
* Միշել Սերո
* Ժերար Սետի

## Նկարահանող խումբ
* Ռեժիսոր՝  Կրիստիան դը Շալոնժ
* Պրոդյուսերներ՝  Միշել դը Բրոկա, Ադոլֆ Վեցի
* Սցենարիստ՝ Նենսի Մարկհեյմ, Կրիստիան դը Շալոն
* Կոմպոզիտոր՝ Գայ Բուլանժեր
* Օպերատոր՝ Ժան Լուի Պիկավե

## Ծանոթագրություններ

Կատեգորիա:1978 դրամա ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:1978 ֆիլմեր
Կատեգորիա:Ֆրանսիական դրամա ֆիլմեր
Կատեգորիա:1970-ականների ֆրանսերեն ֆիլմեր
Գրիգոր Աթաբեկով

**Գրիգոր Աթաբեկով** (), խորհրդային գիտնական, տեխնիկական գիտությունների դոկտոր, պրոֆեսոր։ Ստալինյան մրցանակի դափնեկիր։

## Կենսագրություն
Ծնվել է մայիսի 20-ին, Երևանում։ Ավարտել է Թբիլիսիի պոլիտեխնիկական ինստիտուտը։ 1930-1935 թվականներին եղել է «Գլավէներգոյի անդրկովկասյան տարածաշրջանային գրասենյակի գլխավոր ինժեներ, միաժամանակ՝ դասավանդել է Անդրկովկասի արդյունաբերական ինստիտուտում։ 1935 թվականից աշխատել է «Մոսէներգո», ապա՝ «*Теплоэлектропроект*»-ում, միաժամանակ դասավանդել է Մոսկվայի գյուղատնտեսության մեքենայացման և էլեկտրաֆիկացման ինստիտուտում (1935-1942)։ 1935-1937 թվականներին մշակել է ցածր ռելեների պաշտպանական սխեմաների մի շարք նորմատիվներ։ 1938 թվականին Մոսկվայի էներգետիկայի ինստիտուտի գիտական խորհրդի որոշմամբ գիտական աշխատանքների և գյուտերի (առանց թեզի պաշտպանության) ամբողջության համար շնորհվել է տեխնիկական գիտությունների թեկնածուի և դոցենտի գիտական կոչում։ 1946 թվականից վարել է Մոսկվայի ավիացիոն ինստիտուտի էլեկտրատեխնիկայի ամբիոնը։ Հեղինակ է մի շարք գյուտերի (բարձրհաճախային պաշտպանության, հեռապաշտպանության բնագավառներում և այլն)։ Արժանացել է ԽՍՀՄ պետական (1950) և Յաբլոչկովի անվան (1959) մրցանակների։

## Մահ
Մահացել է հունիսի 16-ին, Մոսկվայում։

## Պարգևներ
* Ստալինյան մրցանակ
* Պ. Ն. Յաբլոչկովի անվան մրցանակ

## Հիմնական աշխատություններ
* «Релейная защита высоковольтных сетей» (1949) - в последующем издана на венгерском, румынском и китайском языках;
* «Линейные электрические цепи» (1957);
* «Теоретические основы электротехники» - учебник, последнее (6-е) издание - 2008 года;
* Гармонический анализ и операторный метод: В приложении к линейным электрическим цепям. Автор: Григорий Иосифович Атабеков. (Москва: Оборонгиз, 1956)
* Основы теории цепей. Учебник для вузов. Автор: Григорий Иосифович Атабеков. (Москва: Издательство «Энергия», 1969).

## Ծանոթագրություններ

## Արտաքին հղումներ
* Атабеков Григорий Иосифович
* Атабеков Григорий Иосифович, (1908-1966), специалист в области электротехники, доктор технических наук (1942)

Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային գիտնականներ
Կատեգորիա:Խորհրդային ֆիզիկոսներ
Կատեգորիա:Պրոֆեսորներ
Կատեգորիա:Ստալինյան մրցանակի դափնեկիրներ
Կատեգորիա:Վրաստանի տեխնիկական համալսարանի շրջանավարտներ
Կատեգորիա:Տեխնիկական գիտությունների դոկտորներ
Բազիս Նորդ

**Բազիս Նորդ**, գաղտնի ռազմական բազայի նախագիծ, որը պետք է կառուցվեր ԽՍՀՄ հյուսիսային հատվածում, Մուրմանսկ քաղաքից 60 կիլոմետր հեռավորության վրա։ Ռազմաբազան պետք է ծառայեր Երրորդ Ռայխի ռազմածովային ուժերին։ Ռազմաբազայի տեղանքը Երրորդ Ռայխին առաջարկել էր Խորհրդային միությունը՝ 1939 թվականին տեղի ունեցած Խորհրդա-գերմանական բանակցությունների ժամանակ։ Արդյունքում, Գերմանիայի որևէ ռազմական նավ կամ սուզանավ չի կարողացել օգտվել ռազմաբազայից։

## Պատմություն
Բազայի վերաբերյալ քննարկումները վարվել են ԽՍՀՄ և Գերմանիայի միջև՝ ռեսուրսների և տեխնոլոգիաների փոխանակման բանակցությունների ժամանակ։ Խորհրդային միության կողմից բանակցությունները վարվում էին Արտաքին առևտրի ժողովրդական կոմիսար Միկոյանը։

Ռազմաբազայի առաջարկվող տեղանքն ուսումնասիրելու համար՝ հետախուզության է ուղարկվել գերմանական U-36 սուզանավը, սակայն վերջինս չհասավ նպատակակետին, քանի որ 1939 թվականի դեկտեմբերի 4-ին խորտակվել է անգլիական «HMS Salmon» նավի կողմից։ Գերմանական մեկ այլ սուզանավ՝ U-38-ը  կարողացավ դիտարկել բազայի մուտքերը, չնայած խորհրդային տորպեդային մոտորանավակների և մերձափնյա պահպանության նավերի հարձակումներին։

1939 թվականի դեկտեմբերին Մուրմանսկից Արևմտյան Լիցա է ժամանել և խարիսխ գցել գերմանական անզեն «Cordillera», «Phoenicia» և  «Sachsenwald» առևտրանավերը։

Ենթադրյալ ռազմաբազայի տարածքը պրակտիկորեն յուրացված չէր։ Ծոցում չեն եղել կառանասյուներ կամ էլ նավահանգստային սարքավորումներ։ Նավերն ափագծին էին դուրս գալիս խարսխի միջոցով։ Մյուս կողմից, ԽՍՀՄ-ն ձգտում էր չեզոքություն պահպանել, իսկ դրա համար խորհրդային սահմաններից հյուսիս գտնվող ռազմաբազան, որը պետք է գտնվեր ֆյորդի ափին, կարող էր լավագույնս ծառայել նպատակին։

1940 թվականի հունվարի 20-ին գերմանացիները, պաշարներով բեռնված, Կիլից ուղարկել են «Jan Wellem» առևտրանավը, որը ծոց է ժամանել փետրվարի 4-ին։

1940 թվականի ապրիլին ներխուժելով և բռնազավթելով Նորվեգիան, խորհրդային տարածքում ռազմաբազա ունենալու ցանկությունը էականորեն նվազեց։

1940 թվականի մայիսի 1-ին ԽՍՀՄ-ն «Բազիս Նորդ» ռազմաբազայի համար առաջարկեց մեկ այլ տարածք՝ մոտակա Յոկանգա ծոցում, սակայն այդ առաջարկն էլ չի իրագործվել։

1940 թվականի ապրիլին խորհրդային կառավարությունը հետ է կանչել իր բոլոր առաջարկները, որոնք կապված էին «Բազիս Նորդ» ռազմաբազայի հետ։

## Ծանոթագրություններ

## Գրականություն
* Tobias R. Philbin. The lure of Neptune: German-Soviet naval collaboration and ambitions, 1919—1941. Chapter 5. Basis Nord.
* Мельтюхов М. И. Упущенный шанс Сталина. Советский Союз и борьба за Европу: 1939—1941 (Документы, факты, суждения). — М.: Вече, 2000. — с илл. — Глава 6.
## Արտաքին հղումներ
* «Базис Норд»: Советско-нацистское сотрудничество в 1939—1940 гг., «Флот Украины», издание Министерства обороны Украины.
* Карта якорных стоянок в бухте.

Կատեգորիա:Ռազմաբազաներ
Կատեգորիա:Նացիստական Գերմանիայի չիրագործված նախագծեր
Դևետակ (լեռ)

**Դևետակ** (, ), լեռնային համակարգ Բալկանյան թերակղզում։ Տեղակայված է Բոսնիա և Հերցեգովինայի Սերբական Հանրապետություն վարչատարածքային կազմավորումում։ Բարձրությունը ծովի մակարդակից կազմում է 1424 մետր։ Դևետակը մտնում է Դինարյան բարձրավանդակի կազմում։

## Տես նաև
* Սերբական Հանրապետության լեռների ցանկ

## Ծանոթագրություններ

## Գրականություն
* Мала енциклопедија Просвета, I—III, Просвета, Београд, 1986.
* 
* Атлас свијета, ЈЛЗ Мирослав Крлежа, Загреб, 1988.

Կատեգորիա:Բոսնիա և Հերցեգովինայի լեռներ
Վարդա (լեռ, Բոսնիա)

**Վարդա** կամ **Վարդա Ռեսիչե** (), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Ռուդո համայնքի տարածքում՝ Ռուդո, Պրիբոյ և Վիշեգրադ բնակավայրերի միջև։ Բարձրությունը ծովի մակարդակից կազմում է 1 389 մետր։ Վարդան ծածկված է սոճու անտառներով։

## Տես նաև
* Սերբական Հանրապետության լեռների ցանկ

## Ծանոթագրություններ

Կատեգորիա:Բոսնիա և Հերցեգովինայի լեռներ
Գոթենլանդ

**Գոթենլանդ** (), Ղրիմում Երրորդ Ռայխի չիրագործված նախագծերից մեկը։

## Նախապատմություն
19-րդ դարի վերջին և 20-րդ դարի առաջին եռամյակում ի հայտ են եկել մի շարք աշխատություններ, որտեղ նկարագրվում էր վաղ միջնադարյան «գոթական պատմագրությունը»։ Հաշվի առնելով Օժիե Գիսլեն դե Բուսբեկի պատումները և հանդիպումները կապուտաչյա ղրիմցիների հետ, հիմք են ծառայում պնդելու, որ Ղրիմում առկա է գոթական համայնք։ Այդ հեղինակները (Ալեքսանդր Վասիլյովը և ուրիշներ) ենթադրում էին, որ Ղրիմի միջնադարյան քրիստոնյա բնակչությունը հիմնականում բաղկացած էին գոթերից կամ էլ գոթերը կազմում էին քրիստոնեական բնակչության էլիտար հատվածը։ Այդ հեղինակների աշխատություններն օգտագործվել են նացիստների կողմից՝ Ղրիմը և Մերձսևծովյան «արիական տարածքներ» հայտարարելու համար։ Նացիստական Գերմանիան Ղրիմում ցանկանում էր ստեղծել գերմանական գաղութ, որը կոչվելու էր «Գոթենլանդ» (գոթերի երկիր)։

## Իրագործում
Նախագծի ղեկավար նշանակվել է Ալֆրեդ Ֆրաուենֆելդը, որը դարձել էր «Մեր պայքարի պատճառները և իմաստը» աշխատությունը, որտեղ առաջ է քաշել ավտոմայրուղու նախագծի գաղափարը։ Վերջինս պետք է Համբուրգը կապեր Ղրիմին։ Համբուրգից Ղրիմ հասնելու համար պահանջվելու էր երկու օր։ Նախատեսվում էր, որ Ղրիմը պետք է վերանվանվի Գոթենլանդ (*Gotenland*), Սիմֆերոպոլը՝ Գոթենբուրգ (*Gotenburg*), Սևաստոպոլը՝ Թեոդորիխսխաֆեն (*Theoderichshafen*)։ Բացի այդ, նախատեսվում էր Ղրիմը բնակեցնել Հարավային Տիրոլի գերմանացիներով։

## Ծանոթագրություններ

## Գրականություն
* Щукин М. Б. Готский путь. Готы, Рим и Черняховская культура/ М. Б. Щукин — СПб.: Филологический факультет Санкт-Петербургского государственного университета, 2006. — 576 с.
* Айбабин А. И. Этническая история ранневизантийского Крыма /А. И. Айбабин. — Симферополь: Дар, 1999. — 475 с
* Романько О.В. От «немецкого Гибралтара» до арийского «Готенланда». Крымский полуостров в малоизвестных планах военно-политического руководства Третьего Рейха (1941-1944) // Историческое наследие Крыма. – Симферополь, 2006. - №14. – С. 115-121.
* Романько О.В. Крым в планах военно-политического руководства третьего рейха (1941-1944): известные факты и малоизвестные проекты // Интеллектуал. – Симферополь, 2006. - №4. – С. 42-46.
* Die Krim unter deutscher Herrschaft (1941–1944): Germanisierungsutopie und Besatzungsrealität. English Historical Review (2006) CXXI (494): 1561-1562 http://ehr.oxfordjournals.org/content/CXXI/494/1561

Կատեգորիա:Գոթեր
Կատեգորիա:Երրորդ Ռայխի չիրագործված նախագծեր
Կատեգորիա:Ղրիմի պատմություն
Լեոտար

**Լեոտար** (), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Տրեբինե համայնքի տարածքում։ Բարձրությունը ծովի մակարդակից կազմում է 1 227 մետր։ Լեռը տեղակայված է Տրեբինե քաղաքից հյուսիս, Արևելյան Հերցեգովինա մարզի տարածքում։ Լեռան անվանումը առաջացել է հունարեն «leioteros» բառից, որը թարգմանաբար նշանակում է «ավելի վառ»։ Լեռան անունով է կոչվել նաև Տրեբինե քաղաքի ֆուտբոլային ակումբներից մեկը։

## Տես նաև
* Սերբական Հանրապետության լեռների ցանկ

## Գրականություն
* 

## Ծանոթագրություններ

Կատեգորիա:Բոսնիա և Հերցեգովինայի լեռներ
Նատալյա Բեստեմյանովա

**Նատալյա Բեստեմյանովա** (, ), պարեր սառույցի վրա ձևում խորհրդային գեղասահորդուհի։ Անդրեյ Բուկինի հետ՝ 1988 թվականի օլիմպիական չեմպիոն, Աշխարհի քառակի չեմպիոն (1985—1988), Եվրոպայի հնգակի չեմպիոն (1983, 1985-1988), ԽՍՀՄ եռակի չեմպիոն (1982, 1983, 1987):

ԽՍՀՄ սպորտի վաստակավոր վարպետ (1984), Ռուսաստանի Հրեական Կոնգրեսի Հանրային Խորհրդի անդամ (RJC):

## Կարիերա
Գեղասահքով սկսել է զբաղվել հինգ տարեկանից։ Առաջին մարզիչը Անտոնինա Իվանովնա Կարցևան է։ 15 տարեկանում Նատաշան հայտնվում է Էդուարդ Գեորգևիչ Պլիների խմբում, հաղթել է ԽՍՀՄ պատանիների առաջնությունում և 1976 թվականի ԽՍՀՄ գավաթը՝ մենասահք ձևում։ 1977 թվականից սկսել է զբաղվել պարեր սառույցի վրա ձևով։

Հանդես է եկել՝ որպես զուգընկեր ունենալով Անդրեյ Բուկինին և ներկայացրել է Մոսկվան։ Մարզվել է Տատյանա Տարասովայի ղեկավարությամբ։

1988 թվականից աշխատում է Սառույցի մանրաերկի թատրոնում։

2006-2008 թթ. եղել է Ռոսիա 1 հեռուստաալիքի «Պարեր սառույցի վրա» հեռուստանախագծի մարզիչ-համահեղինակը։

2007 թվականին եղել է բրիտանական ITV1 հեռուստաընկերության «Dancing on Ice» («Պարեր սառույցի վրա») հեռուստաշոուի դատավորական կազմում։

2011-2012 թթ. եղել է «Առաջին ալիքի» (Ռուսաստան) «Պրոֆեսիոնալների գավաթ» հեռուստաշոուի դատավորական կազմում։

Մոսկվայի ֆիզկուլտուրայի ինստիտուտի և Ռուսաստանի թատերական արվեստի համալսարանի գեղասահքի բալետմեյստերի բաժնի շրջանավարտ է։

## Անձնական կյանք
Ծնողները՝ Իրինա Մարկովնա և Ֆիլիմոն Կուզմիչ։ Ունի մեծ եղբայր՝ Պյոտր։ 1983 թվականից ամուսնացած է գեղասահքի Եվրոպայի չեմպիոն Իգոր Բոբրինի հետ։

## Սպորտային ձեռքբերումներ
* Ա. Բուկինի հետ

Բացի դրանից՝ Աշխարհի չեմպիոն պրոֆեսիոնալների միջև՝ 1991 թվական և արծաթե մրցանակակիր՝ 1989 թվական։

## Պարգևներ
* Ժակ Ֆավարդի մրցանակի դափնեկիր «Աշխարհի գեղասահքում մեծ ավանդի համար» (1993): Պարգևատրվել է «Ժողովուրդների բարեկամության» և «Աշխատանքային կարմիր դրոշի» շքանշաններով։

## Ծանոթագրություններ

## Արտաքին հղումներ
* Сайт Театра Ледовых Миниатюр
* Сайт о Бестемьяновой и Букине
* Официальный сайт  «Ледовое трио»
* http://www.tele.ru/stars/interview/natalya-bestemyanova-esli-by-u-menya-byl-drugoy-muzh-neizvestno-kak-slozhilas-by-moya-zhizn/

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Աշխարհի չեմպիոններ
Կատեգորիա:Գեղասահքի Եվրոպայի չեմպիոններ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Ռուս գեղասահորդներ
Կատեգորիա:Ռուս օլիմպիական չեմպիոններ
Կատեգորիա:Օլիմպիական չեմպիոններ
Կաքավի գովքը

**Կաքավի գովքը**, Հովհաննես Թումանյանի ստեղծագործություններից մեկը, որի գրության թվականը հայտնի չէ։

## Ստեղծման պատմություն
«Կաքավի գովքը» բանաստեղծության ակունքը ժողովրդական է։ Ի սկզբանե տպագրվել է 1850 թվականին  «Բազմավեպ» ամսագրում՝ «Վանեցվոց երգ կաքավու» վերնագրով, իսկ 1860 թվականին՝ Մ․ Միանսարյանի «Քնար հայկականում»։ Ժողովրդական երգի 6 քառատողից Թումանյանը ընտրել է 4-ը՝ Վանի բարբառը վեր ածելով գրական-ժողովրդական լեզվի և փոխվելով մի շարք տողեր և բառեր։

Եղիշե Չարենցի անվան գրականության և արվեստի թանգարանի Թումանյանի ֆոնդի № 1355-ում պահվում է 1908 թվականի Բաքվում հրատարակված «Բանաստեղծություններ» շարքում հեղինակի սեփական օրինակը, որտեղ Թումանյանը բազմաթիվ ուղղումներ է արել, որոնք մեծ մասամբ մտել են հետագա հրատարակության մեջ։

Առաջին անգամ, «Կաքավի երգը» վերնագրով և «ժողովրդական» ենթավերնագրով, տպագրվել է 1907 թվականի Հասկեր ամսագրի I համարի 5-րդ էջում, այնուհետև՝ Բաքվում հրատարակված Բանաստեղծություններ շարքի 99-100-րդ էջերում։
Արտատպվում է 1922 թվականին Կոստանդնուպոլսում հրատարակված «Բանաստեղծություններ» շարքից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Աշնան վերջը

**Աշնան վերջը**, Հովհաննես Թումանյանի բանաստեղծություններից, որի գրության թվականը հայտնի չէ։ Չի պահվել ինքնագիր տարբերակը։

## Ստեղծման պատմություն
«Աշնան վերջը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարվա 24-րդ, այնուհետև՝ 1908 թվականին «Լուսաբեր» դասագրքի Բ տարվա 19-րդ էջում, ապա 1940-1959 թվականներին Երևանում 6 հատորով հրատարակված Հովհաննես Թումանյանի երկերի ժողովածուի գիտական հրատարակության 235-րդ էջում։
Արտատպվում է Լուսաբեր դասագրքի Բ տարվա հրատարակությունից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Նոտր Դամ դե Վիկտուար

**Նոտր Դամ դե Վիկտուար** կամ **Հաղթական Տիրամոր եկեղեցի** (), փոքր քարե եկեղեցի Քվեբեկի պատմական կենտրոնում՝ ներքին քաղաքում՝ Պլյաս Ռոյալում։ Այն հնագույն եկեղեցական կառույցն է Հյուսիսային Ամերիկայում՝ Մեքսիկայից դեպի հյուսիս, Կանադայի Հռոմեական կաթոլիկ եկեղեցու Քվեբեկի արքեպիսկոպոսարանի գործող ծուխ։

## Պատմություն
Տաճարի շինարարությունն սկսվել է 1687 թվականին Սամյուել դը Շամպլենի տան տեղում և ավարտվել 1723 թվականին։

Սկզբում եկեղեցին օծվեց ի պատիվ Մանուկ Հիսուսի։ Նոտր Դամ դե լա Վիկտուար անունը տաճարն ստացել է 1690 թվականին Քվեբեկի մոտ տեղի ունեցած ճակատամարտից հետո, որտեղ Ուիլյամ Ֆիպսի հրամանատարության ներքո գտնվող անգլիական էքսպեդիցիոն կորպուսը ստիպված է եղել նահանջել։ 1711 թվականին անվանումը կրկին փոխվել է՝ դառնալով Նոտր Դամ դե Վիկտուար, Բրիտանական էսկադրայի հերթական պարտությունից հետո, որը կռվում էր Հովենդեն Ուոքերի հրամանատարության ներքո։ Եկեղեցին գրեթե ամբողջությամբ ավերվել է բրիտանական զորքերի կողմից ռմբակոծության ժամանակ, ինչը նախորդել է 1759 թվականի սեպտեմբերին Աբրահամի դաշտերում տեղի ունեցած ճակատամարտին։ Եկեղեցու ամբողջական վերականգնումն ավարտվել է 1816 թվականին։

1916-1917 թվականներին ճարտարապետ Ֆրանսուա Բելերժեն վերականգնել է եկեղեցու ճակատը։

1929 թվականի հուլիսի 11-ին տաճարն ստացել է պատմական հուշարձանի կարգավիճակ Քվեբեկի պատմական հուշարձանների հանձնաժողովի կողմից։

Վերջին տասնամյակներում բազմիցս վերականգնվել է։ 1988 թվականի հունվարի 1-ին տաճարը դարձել է Կանադայի ազգային պատմական հուշարձան։

## Ծանոթագրություններ

## Արտաքին հղումներ
* The Church of Notre-Dame-des-Victoires in Québec.

Կատեգորիա:1723 հիմնադրումներ
Կատեգորիա:Կանադայի եկեղեցիներ
Իհսան Աբդ ալ-Կուդդուս

**Իհսան Աբդ ալ-Կուդդուս** (, ), եգիպտացի գրող, լրագրող և խմբագիր։

## Կենսագրություն
Ծնվել է 1919 թվականի հունվարի 1-ին, թուրք-եգիպտական ծագման ընտանիքում։ Նրա հայրը` Մուհամեդ Աբդ Ալ-Կուդդուսը, որը թատրոնի և կինոյի դերասան էր, ցանկանում էր, որ որդին իրավաբան դառնա։ 1942 թվականին Իհսանն ավարտել է Կահիրեի համալսարանի իրավաբանական ֆակուլտետը, այնուհետև աշխատել է որպես իրավաբան։

1944 թվականից սկսեց գրել սցենարներ, կարճ պատմություններ և վեպեր։ Ժամանակի ընթացքում որոշելով կենտրոնանալ գրական կարիերայի վրա` հրաժարվել է իրավաբանի իր կարերայից։ Շուտով դարձել է «Ալ-Աքբար» թերթի առաջատար լրագրող, որը ղեկավարել 1971—1975 թվականներին։ 1975-1976 թվականներին եղել է «Ալ-Ահրամ» թերթի գլխավոր խմբագիր։ Մինչև 1960 թվականը եղել է «Ռոզ Ալ Յուսեֆ» հասարակական-քաղաքական շաբաթաթերթի սեփականատերը, իսկ 1960 թվականից` «Ռոզ Ալ Յուսեֆ» հասարակական-քաղաքական շաբաթաթերթի գլխավոր խմբագիրը, որը հիմնադրել է նրա մայրը` կինոդերասանուհի Ֆաթիմա Ալ Յուսեֆը, որը հայտնի է Ռոզա անունով։ Նա հաճախ քննադատում էր կարևոր անձանց, այդ թվում` նախագահներին, և իր լրագրողական կարիերայի ընթացքում երեք անգամ ձերբակալվել է։

Մահացել է Կահիրեում, 1990 թվականի հունվարի 12-ին, կաթվածի հետևանքով։

## Ստեղծագործություն
Աբդ ալ Կուդուսը գրել է ավելի քան 60 վեպ և պատմվածքների ժողովածու։ Նրա վեպերից 49-ը էկրանավորվել է, տասնյակ ստեղծագործությունների հիման վրա նկարահանվել են բազմասերիանոց ֆիլմեր։ Նրա երեք` «Մեր տան տղամարդը»։ (1961), «Սև ակնոց»։ (1963) և «Իմ կնոջ պատիվը»։ (1967) ստեղծագործությունների կինոտարբերակները տարբեր հաջողություններ էին ունենում խորհրդային վարձույթում։
Նա հակված էր մելոդրամատիզմին և սիրային ու սեքսուալ թեմատիկաներին, որոշ սյուժեներ վերցվել են արևմտաեվրոպական գրողներից։

## Մրցանակներ և պարգևներ
* Նախագահ Նասերի կողմից արժանացել է շքանշանի
* Առաջին գրական մրցանակը 1973 թվականին ստացել է «իմ արյունը, իմ արցունքները, իմ ժպիտը» վեպի համար
* 1975 թվականին ստացել է «Լավագույն սցենար» մրցանակը «Գնդակն իմ գրպանում է» վեպի համար (1974 թվականի ֆիլմը նույնպես խորհրդային վարձույթում էր:)
* 1990 թվականին հետմահու արժանացել է Հանրապետության շքանշանի

## Ծանոթագրություններ

## Արտաքին հղումներ
* Фильмография на imdb.com 

Կատեգորիա:20-րդ դարի վիպասաններ
Կատեգորիա:Մուսուլման գրողներ
Կատեգորիա:Եգիպտացի գրողներ
Կատեգորիա:Եգիպտացի լրագրողներ
Կատեգորիա:Կահիրեի համալսարանի շրջանավարտներ
Սուրբ Փրկիչ եկեղեցի (Դուբրովնիկ)

**Սուրբ Փրկչի եկեղեցի** (), կաթոլիկ տաճար Դուբրովնիկում (Խորվաթիա)։ Այն գտնվում է Դուբրովնիկի Հին քաղաքի արևմտյան մասում՝ Պիլեի դարպասի և ամրոցի պարսպի մոտ։

1520 թվականի մայիսի 17-ի երկրաշարժից հետո Դուբրովնիկի հանրապետության խորհուրդը որոշում է կայացրել կառուցել եկեղեցի՝ ի նշան երախտագիտության երկրաշարժի հետևանքով համեմատաբար փոքր վնաս կրելու և զոհերի փոքր քանակի համար։ Այս մասին նշված է ճակատային մասի գլխավոր մուտքի վերևում տեղադրված մոնումենտալ գրության մեջ։ Վերածննդի և գոթիկայի տարրերով եկեղեցին կառուցվել է ճարտարապետ Պետար Անդրիիչի (Կորչուլայից) նախագծով 1520 թվականից մինչև 1528 թվականը։

1667 թվականին Դուբրովնիկում նորից երկրաշարժ է տեղի ունեցել, որը, ի տարբերություն 1520 թվականի երկրաշարժի, աղետալի բնույթ է կրել։ Զոհվել են բազմաթիվ բնակիչներ և ավերվել է քաղաքային կառույցների 68 %-ը։ Սուրբ Ամենափրկիչ եկեղեցին, սակայն, պահպանվել է և մնացել գրեթե անվնաս։

Ոչ մեծ մակերես ունեցող եկեղեցին ունի մեկ նավ, որը ծածկված է գոթիկային բնորոշ կամարակապով։ Կողային պատուհանները նույնպես գոթիկայի ոճով են և ունեն սլաքավոր կամարներ։ Սակայն հիմնական ճակատը Վերածննդի ոճով է, որը բնորոշ է Վերածննդի դարաշրջանի Դալմաթյան ճարտարապետությանը։

Ներկայում եկեղեցում ամռան ամիսներին անցկացվում են դասական երաժշտության համերգներ և ցուցահանդեսներ։

## Ծանոթագրություններ

## Գրականություն
* Antun Travirka; Dubrovnik — history, culture, art heritage, 1998.

## Արտաքին հղումներ
* Božo Cvjetković. Crkva Sv. Spasa u Dubrovniku

Կատեգորիա:Խորվաթիայի եկեղեցիներ
Կատեգորիա:Խորվաթիայի տեսարժան վայրեր
Կատեգորիա:Դուբրովնիկի շենքեր և կառույցներ
Կատեգորիա:16-րդ դարի կրոնական կառույցներ
Կատեգորիա:Եկեղեցիներ այբբենական կարգով
Ըմբշամարտի աշխարհի առաջնություն 2017

**Ըմբշամարտի աշխարհի առաջնություն 2017**, անցկացվել է 2017 թվականի օգոստոսի 21-ից 26-ը Ֆրանսիայի մայրաքաղաք Փարիզում։

## Մեդալակիրներ

### [[Հունահռոմեական ըմբշամարտ|Հունահռոմեական]]

### [[Ազատ ոճի ըմբշամարտ|Ազատ ոճ]] (տղամարդիկ)

### [[Ազատ ոճի ըմբշամարտ|Ազատ ոճ]] (կանայք)

## Մեդալներ

## Աղբյուր
* Առաջնության պաշտոնական էջը

Կատեգորիա:2017 ըմբշամարտում
Կատեգորիա:Ըմբշամարտի աշխարհի առաջնություններ
Կատեգորիա:2017 օգոստոսի իրադարձություններ
Ամառանոցում (մուլտֆիլմ)

**Ամառանոցում** (), խորհրդային տիկնիկային մուլտֆիլմ, որը 1954 թվականին նկարահանել է ռեժիսոր Գրիգոր Լոմիձեն, ըստ Անտոն Չեխովի նույնանուն հեքիաթի մոտիվների։

## Սյուժե
Ամառանոցավար Պավել Վիխոդցևը տարօրինակ գրություն է ստանում, որը նրան առաջարկում էր հանդիպել տաղավարում։ Տաղավարում նա հանդիպում է իր զարմիկ Միտյային, որը ստացել էր նույն նամակից։ Նրանք վիճում են, բայց տաղավարում հայտնված կինն ասում է, որ այդ ամենի հեղինակն ինքն է, քանի որ ուզում էր տղամարդկանց հեռացնել տնից, որտեղ լվացվում էր հատակը։

## Հեղինակներ
* Գլխավոր նկարիչ՝ Ռոման Գուրով
* Տիկնիկների և դեկորացիաների նկարիչներ՝ Նիկոլայ Սոլնցև, Վ․ Կուրանով, Օլեգ Մասաինով, Ե․ Կոլչևա, Ա․ Ժուկովա, Է․ Կալյազինա, Ա․ Ֆիլասով, Գենադի Լյուտինսկի, Ե․ Պաստուշկովա, Կ․ Ռուսանովա, Ե․ Ժուկով, Զ․ Զակս
* Տիկնիկներով խաղում են 
** Վ․ Կուսով՝ Պավել Իվանովիչ
** Վ․ Շիյան՝ նրա կինը
** Վ․ Պոպրիկին՝ Միտյա
** Ա․ Միրոնավա՝ դրվագներում
** Ս. Կուդրին՝ դրվագներում
* Ներկայացված են ըստ մուլտֆիլմի լուսագրերի։

## Մուլտֆիլմի մասին

## Ծանոթագրություններ

## Արտաքին հղումներ
* 
* 

Կատեգորիա:Անտոն Չեխովի ստեղծագործությունների էկրանավորումներ
Կատեգորիա:«Սոյուզմուլտֆիլմ» ստուդիայի մուլտֆիլմեր
Ահարոն Ասատուր

**Ահարոն Ասատուր** (, ), ռուսական դիվանագետ։

## Կենսագրություն
Ավարտել է Մոսկվայի Մ․ Լոմոնոսովի անվան պետական համալսարանի Արևելյան լեզուների ինստիտուտը։ Տիրապետում է ինդոնեզերեն, հայերեն, անգլերեն և ֆրանսերեն լեզուներին։ Դիվանագիտական գործունեությամբ սկսել է զբաղվել 1968 թվականից։

* 1994 թվականի սեպտեմբերի 13-ից-1999 թվականի մայիսի 5-ը՝ Մավրիկիոսայում Ռուսաստանի արտակարգ և լիազոր դեսպան։
* 1999-2000 թվականներին՝ ԱՊՀ հարցերով Ռուսաստանի նախարարության դեպարտամենտի տնօրեն։
* 2000-2002 թվականներին՝ ՌԴ Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի տեղակալ։
* 2002 թվականի փետրվարի 7-ից-2006 թվականի հունիսի 8-ը՝ Մակեդոնիայում Ռուսաստանի Դաշնության արտակարգ և լիազոր դեսպան։ Հավատարմագրերն հանձնվել է 2002 թվականի մարտի 14-ին։

Ամուսնացած է։ Ունի երկու երեխա։

## Պարգևներ
Ռուսաստանի Դաշնության արտաքին գործերի նախարարության պատվավոր աշխատակից։

## Դասային աստիճան
3-րդ դասի Ռուսաստանի Դաշնության իսկական պետական խորհրդական (2000 թվականի հունվարի 14)։

## Դիվանագաիտականա աստիճան
* 2-րդ դասի արտակարգ և լիազոր դեսպանորդ (1993 թվականի ապրիլի 24)։
* 1-ին դասի արտակարգ և լիազոր դեսպանորդ (1999 թվականի օգոստոսի 6)։
* Արտակարգ և լիազոր դեսպան (2004 թվականի հուլիսի 8)։

## Ծանոթագրություններ

## Արտաքին հղումներ
* Կենսագրությունը Մակեդոնիայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Ըմբշամարտի աշխարհի առաջնություն 2016

**Ըմբշամարտի աշխարհի առաջնություն 2016 ոչ օլիմպիական քաշային կարգերում**, անցկացվել է 2016 թվականի դեկտեմբերի 8-ից 11-ը Հունգարիայի մայրաքաղաք Բուդապեշտում։

## Մեդալակիրներ

### [[Հունահռոմեական ըմբշամարտ|Հունահռոմեական]]

### [[Ազատ ոճի ըմբշամարտ|Ազատ ոճ]] (տղամարդիկ)

### [[Ազատ ոճի ըմբշամարտ|Ազատ ոճ]] (կանայք)

## Աղբյուր
* Առաջնության պաշտոնական էջը 

Կատեգորիա:2016 ըմբշամարտում
Կատեգորիա:Ըմբշամարտի աշխարհի առաջնություններ
Լեոնիդ Սաֆոնով

**Լեոնիդ Սաֆոնով** (, ), խորհրդային և ռուսական դիվանագետ։ Արտակարգ և լիազոր դեսպան (1996)։

## Կենսագրություն
1970 թվականին ավարտել է Մոսկվայի Միջազգային հարաբերությունների պետական ինստիտուտը։ Տիրապետում է սվահիլի և անգլերեն լեզուներին։

ԱԳՆ համակարգում 1970 թվականից աշխատել է տարբեր դիվանագիտական պաշտոններում նախարարության կենտրոնական ապարատում և արտերկրում։

*1970-1974 թվականներին՝ Ուգանդայում ԽՍՀՄ դեսպանատան կցորդ։
*1978-1984 թվականներին՝ Քենիայում ԽՍՀՄ դեսպանատան առաջին քարտուղարը։
*1987-1991 թվականներին՝ ԱՄՆ-ում ԽՍՀՄ դեսպանատան խորհրդական
*1992-1994 թվականներին՝ վարչության պետի տեղակալ, վարչության պետի առաջին տեղակալ, Աֆրիկայի և Մերձավոր Արևելքի դեպարտամենտի վարչության պետ։
*1994-1996 թվականներին՝ Ռուսաստանի ԱԳՆ Աֆրիկայի դեպարտամենտի տնօրեն։
* 1996 թվականի օգոստոսի 8-ից-2001 թվականի հուլիսի 24-ը՝ Զիմբաբվեում և Մալավիի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
*2001-2002 թվականներին՝ ՌԴ ԱԳՆ հատուկ հանձնարարություններով դեսպան։
*2002-2004 թվականներին՝ Ռուսաստանի ԱԳՆ անվտանգության դեպարտամենտի տնօրեն։
* 2004 թվականի օգոստոսի 26-ից-2010 թվականի օգոստոսի 27-ը՝ Տանզանիայում Ռուսաստանի Դաշնության արտակարգ և լիազոր դեսպան։

2010 թվականից անցել է թոշակի։ Մահացել է 2019 թվականի հունվարի 2-ին։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հոկտոմբերի 16)։
* 1-ին դասի արտակարգ և լիազոր դեսպանորդ (1994 թվականի հունվարի 24)։
* Արտակարգ և լիազոր դեսպան (1996 թվականի օգոստոսի 8)։

## Պարգևներ և պատվավոր կոչումներ

* Ռուսաստանի Դաշնության արտաքին գործերի նախարարության պատվավոր աշխատակից։

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ժան Բրյուն

**Ժան Բրյուն** (, ), ֆրանսիացի աշխարհագրագետ։ Գիտության մեջ մտցրել է «սոցիալական աշխարհագրություն» տերմինը։

## Կենսագրություն
Ծնվել է մաթեմատիկայի պրոֆեսորի ընտանիքում։ Ավարտել է Փարիզի բարձրագույն նորմալ դպրոցը, այնուհետև Լիոնի համալսարանը, 1892 թվականին դարձել է պատմության և աշխարհագրության պրոֆեսոր։ Պոլ Վիդալ դը լա Բլաշի խորհրդով ավելի քան մեկ տարի անցկացրել է Իսպանիայում, որտեղ սովորել և նյութեր է հավաքել իր ապագա ատենախոսության համար։ Ատենախոսությունը պաշտպանվել է 1902 թվականին, հետազոտության թեման դարձել է Պիրենեյան թերակղզում և Հյուսիսային Աֆրիկայում ոռոգման գործընթացը և նրա կազմակերպությունը։ 1896 թվականին Ֆրիբուրում նա առաջին անգամ գիտության մեջ օգտագործեց «սոցիալական աշխարհագրություն» տերմինը, իսկ 1907 թվականին Լոզանում՝ «սոցիալ-տնտեսական աշխարհագրություն» տերմինը։ 1912 թվականից՝ Կոլեժ դե Ֆրանսի պրոֆեսոր։ 1913 թվականին ընդունել է բանկիր և բարերար Ալբեր Կանի առաջարկությունն` ընդունելու գիտական ղեկավարումը de la planète-ի արխիվում, որը ներառում է ամբողջ աշխարհի աշխարհագրական լուսանկարների հավաքածուն։

1927 թվականին ընտրվել է Բարոյական և քաղաքական գիտությունների ակադեմիայի անդամ, սակայն լիարժեք ակադեմիական կարիերա չի կարողացել ստեղծել, առաջին հերթին այն ժամանակվա համար անսովոր գիտական և քաղաքական հայացքների պատճառով (միաժամանակ աջակցում էր sillon սոցիալիստական և կաթոլիկ շարժմանը)։ Իր կյանքի ընթացքում հրատարակել է մեծ թվով աշխատանքներ, որոնցում ձգտում էր հանրայնացնել սոցիալական աշխարհագրությունը, սակայն ճանաչում է ստացել միայն կյանքի վերջին տարիներին։

## Մատենագիտություն
* Musée Albert Kahn, Boulogne, *Jean Brunhes autour du monde, regards d'un géographe / regards de la géographie*, Vilo, Paris, 1993, 348 p.

## Ծանոթագրություններ

Կատեգորիա:Ֆրանսիացի աշխարհագրագետներ
Կատեգորիա:Ֆրանսիացի մարդաբաններ
Միամիտներին

«**Միամիտներին**», Հովհաննես Թումանյանի բանսատեղծություններից՝ գրված 1890 թվականին։

## Պատմություն
Հովհաննես Թումանյանն այս բանաստեղծությունը գրել է 1890 թվականի հունիսի 12-ին։

Տ․ Փիրումյանն իր հուշերում տեղեկացնում է, որ հեղինակն այն նվիրել է «*խեղճ գյուղացիներին, որոնցից Թիֆլիսի կոնսիստորիայի պաշտոնյանները կաշառք էին վերցնում*»։

Ինքնագիրը չի պահպանվել։

Առաջին անգամ «Միամիտներին» բանաստեղծությունը տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների I հատորում (էջ 95), թվագրված «*1890 թ․ հունիսի 12*»։ Այնուհետև 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 42)։

Արտատպվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների I հատորից։

## Ծանոթագրություններ

Կատեգորիա:1890 աշխատություններ
Կատեգորիա:Հովհաննես Թումանյանի բանաստեղծություններ
Ռոլանդ Գիգոլաև

**Ռոլանդ Թեյմուրազովիչ Գիգոլաև** (, ), օսական ծագմամբ ռուսական ֆուտբոլիստ, «Անժի» ակումբի կիսապաշտպան, ուր վարձավճարային հիմունքներով տեղափոխվել է «Ախմատից»։

## Կարիերա
### Ակումբային
thumb|left|150px|Գիգոլաևը «Զենիթի» կազմում
Ֆուտբոլով սկսել է զբաղվել 12 տարեկանում Վլադիկավկազի «Յունոստ» դպրոցում։ 2007 թվականին հրավիրվել է Սանկտ Պետերբուրգ, որտեղ խաղացել է «Զենիթի» երիտասարդական թիմում։ 2009 թվականին Դիկ Ադվոկատի գլխավորությամբ մասնակցել է ընկերական խաղերի ընդդեմ «Հելսինգբորգի» և «Կոպենահագենի», բայց հիմնական թիմում Գիգոլաևն այդպես էլ իր նորամուտը չի կատարել՝ հանդես գալով երիտասարդական կազմում։ 2010 թվականին, երբ թիմը գլխավորում էր Լուչանո Սպալետտին, Գիգոլաևը մի քանի անգամ հրավիրել է մասնակցելու գլխավոր թիմի մարզումներին։ 2007-2010 թվականներին Գիգոլաևը երիտասարդական կազմում անցկացրել է 70 խաղ՝ խփելով 8 գոլ։ 2011 թվականի փետրվարին Գիգոլաևը որոշել է չմասնակցել «Զենիթի» հավաքներին Մարբելյայում, այլ իր համար փնտրել նոր ակումբ, որտեղ ձեռք կբերի խաղային պրակտիկա։ Դրանից հետո խաղացողով հետաքրքրվել են «Ալանիայի» ներկայացուցիչները, և Ռոլանդը հյուսիային Օսիայի ակումբի հետ կնքել է 4,5 տարվա պայմանագիր։ ՖԱԼ առաջնության խաղերում «Ալանիայում» իր նորամուտը կատարել է նույն թվականի ապրիլի 4-ին՝ ձևակերպելով դուբլ Վլադիմիրի «Տորպեդո» թիմի դեմ արտագնա խաղում։ 2011 թվականի մայիսի 11-ին խաղադաշտ է դուրս եկել թիմի մեկնարկային կազմում Ռուսաստանի Գավաթի խաղարկության՝ «Ռոստովի» դեմ խաղում, որտեղ ստացել է զգուշացում։

2013 թվականի փետրվարին վարձավճարով տեղափոխվել է «Պետրոտրեստ»։ 2013 թվականի հուլիսին պայմանագիր է կնքել Սանկտ Պետերբուրգի «Դինամո» ակումբի հետ։ 2018 թվականի հուլիսի 23-ին «Ախմատից» վարձավճարով տեղափոխվել է «Անժի» մինչև մրցաշրջանի ավարտը։

### Հավաքականում
2010 թվականին անցկացրել է երկու խաղ Ռուսաստանի երիտասարդական հավաքականի կազմում։

## Անձնական կյանք
Ծնվել է Թբիլիսիում, ազգությամբ օս է։ 1992 թվականին ընտանիքի հետ միասին տեղափոխվել են Վլադիկավկազ։

## Ձեռքբերումներ
; «Ալանիա»
*Ռուսաստանի գավաթի խաղարկության եզրափակչի մասնակից – 2010/11

## Վիճակագրություն

## Ծանոթագրություններ

## Արտաքին հղումներ
* Полузащитник владикавказской «Алании» Роланд Гиголаев: «Устал от переговоров и решил вернуться домой»
* 
* 
* 

Կատեգորիա:Ալանիայի ֆուտբոլիստներ
Կատեգորիա:Ամկար Պերմի ֆուտբոլիստներ
Կատեգորիա:Անժիի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Աշխատակիցների ռոտացիա

**Աշխատակիցների ռոտացիա** կամ **կադրերի ռոտացիա**, (՝ շրջապտույտ:), գործառնական կարիքներից ելնելով աշխատակիցների կամ տարբեր ստորաբաժանումների հորիզոնական տեղափոխումը կամ փոխադրումը մեկ պաշտոնից մյուսը, նույն կազմակերպությունում կամ բաժնում։ Աշխատակիցների ռոտացիայի առանցքային գործոնը հենց պաշտոնի փոփոխությունն է։  Ռոտացիան իրականացվում է միմիայն աշխատակցի գրավոր համաձայնության դեպքում։

## Նպատակներ
Ռոտացիան աշխատակիցների զարգացման արդյունավետ մեթոդն է։ Յուրաքանչյուր աշխատակից հնարավորություն է ստանում բացարձակապես անսպասելի կողմը բացահայտվելու։ Ռոտացիան դրական դեր է խաղում կազմակերպությունների աշխատանքի կազմակերպման գործընթացում և կարող է հետապնդել հետևյալ նպատակները՝
* Աշխատողներին մասնագիտական վերապատրաստում, նրանց բազմակողմանի մասնագետներ դարձնելու նպատակով, 
* Ծանոթացնել անձնակազմին կազմակերպության, արտադրության առավելագույն խնդիրներին
* Աշխատողներին ստուգելը, նրանց նոր, ոչ ստանդարտ իրավիճակում նավարկելու ունակություններն ու ճկունությունը,
* Կադրերի, հատկապես կառավարման թիմի ռեզերվ ձևավորելը, 
* Աշխատանքի կարևոր ոլորտներում աշխատանքային սթրեսները թեթևացնելը, որոշ դեպքերում՝ հակամարտությունները կանխելը,
* Արդյունաբերության վտանգավոր ճհյուղերում  աշխատակիցների որոշ հիվանդությունից խուսափել։

## Ռոտացիայի տեսակներ
Ռոտացիան մի քանի դասակարգում ունի։

### Ըստ շարժման
* Օղակաձև՝ մեկ պաշտոնից մյուսին անցնելը, որոշակի ժամանակահատվածում։ Արդյունքում նախկին պաշտոնին վերադառնալն է։
* Անվերադարձ՝ մեկ պաշտոնից մյուսին անցնելը, առանց նախկին պաշտոնին վերադառնալու։
* Փոխանակում՝ երկու աշխատակիցների մեկ հարթությունում պաշտոններով փոխանակվելը։

### Ըստ հաճախականության
* Տարեկան
* Ամսական
* Ամենօրյա
* Ժամային

## Ծանոթագրություններ

Կատեգորիա:Աշխատանքի կազմակերպում
Կախվածություն (գիրք, Սյունե Սևադա)

**Կախվածություն**, հայ արձակագիր Սյունե Սևադայի անդրանիկ գիրքը, որը լույս է տեսել 2019 թվականին։ «Արմենպրես» լրատվական գործակալության «Երևանյան բեսթսելեր» հեղինակային նախագծի տվյալներով 2019 թվականի ապրիլ և մայիս ամիսների վաճառքի ցուցանիշներով այս գիրքը գլխավորել է հայ գրողների գեղարվեստական ստեղծագործությունների լավագույն տասնյակը։

## Նկարագրություն
«Կախվածություն» գիրքը պատմվածքների ժողովածու է։

Կախվածության մասին հեղինակն ասում է․ 
Սյունե Սևադայի «Կախվածություն» պատմվածքների ժողովածուն ներառում է գրողի՝ վերջին երեք տարվա աշխատանքները, չնայած, որ Սյունեն գրում է արդեն ութ տարի։ Ներկայացված են կայքում հրապարակված, ամսագրերում տպագրված և այլ լեզուներով թարգմանված որոշ պատմվածքներ, և դեռևս չհրապարակված գործեր։ Պատմվածքի թեմաները չունեն ուղղվածություն, որոշները սոցիալական են, որոշները՝ ավելի զգայական, մի մասում մարդու ներսի պայքարն է՝ բռնության, սեփական ցանկությունները զսպելու, անհաշտ լինելու հետ, կամ էլ դրսի պայքարը․ որոշ պատմվածքներ հղում ունեն Արցախյան ազատամարտին։

Պատմվածքներում հիմնականում նկատվում է հավասարության, խաղաղության ու ազատության ձգտելու գիծը։

Գիրքը վերնագրած է «Կախվածություն», քանի որ կերպարները չեն փորձում փախչել խնդիրներից՝ չնայելով ներսի-դրսի հանգամանքներին, այլ կարծես բոլորն էլ մնում են՝ իրար կողքի, նույն երկրում, նույն իրավիճակում՝ անկախ բոլոր դժվարություններից՝ ընտրելով լուծումը՝ փախուստի փոխարեն։ Եվ գիրքն էլ կարծես թե ցանկանում է մարդկանց հուշել դադարեցնել փախուստը՝ առաջարկելով մնալ, ընդունել ու փոխել՝ կախվածությունը, գրքի ընդհանուր ենթատեքստում ներկայացնելով դրական լույսի տակ՝ կյանքից կախվածություն ունենալով։

## Բովանդակություն
Գրքում ներառված է հեղինակի 24 պատմվածք՝ ի նշան նրա տարիքի․
# «Կարմիր»
# «Տատերազմ»
# «Հկո»
# «Մի ընկեր ունեմ»
# «Ինքնակենսա-գրական»
# «Մեկ թատրոնով դերասան»
# «Իմպրովիզ»
# «Շանթարգել»
# «Ուտոպիա»
# «Քյաչը, բուռչը, Մզուզը, Ժեշտը»
# «Գարնաբոբիկ»
# «Անեսթեզիա»
# «Հավանականության չտեսություն»
# «Տզզոց»
# «Քերծվածքներ»
# «Հայր իմ»
# «Փոխանցեք իրեն»
# «Ցեխից տոլմաներ»
# «Շաքարավազ»
# «Բռաչափ ձմերուկ»
# «Ջրաքույր»
# «Պետ-ական-ություն»
# «Կենցաղային»
# «Կախվածություն»

## Տես նաև
* Սյունե Սևադա

## Ծանոթագրություններ

## Արտաքին հղումներ
* Սյունե Սևադա «Կախվածություն». մեջբերումներ գրքից
* Սյունե Սևադայի «Կախվածություն» պատմվածքը «Գրանիշ» կայքում

Կատեգորիա:Ժամանակակից գրականություն
Կատեգորիա:Հայերեն գրքեր
Կատեգորիա:Պատմվածքներ
Մալթացիներ

**Մալթացիներ**, Մալթայի բուն բնակչությունը։ Բնակչության ընդհանուր թիվը 740 հազար մարդ է, որոնցից Մալթայում ապրում է 395 969 մարդ, Ավստրալիայում՝ 163 900, Մեծ Բրիտանիայում՝ 40 230, ԱՄՆ-ում՝ 50 039, Կանադայում՝ 38 780։

Պաշտոնական լեզուն մալթայերենն է, որը պատկանում է սեմա-քամյան լեզվաընտանիքի սեմական լեզուներին։ Մոտ է արաբերենին, բայց ուժեղ ազդեցության է ենթարկվել իտալերենի և եվրոպական այլ լեզուների կողմից։

## Ծագում և պատմություն
Մալթացիները, հավանաբար, փյունիկեցիների ժառանգներն են, որոնք հնագույն ժամանակներում գաղութացրել էին Մալթան։ Այնուհետև դարերի ընթացքում նրանք ընկել են փյունիկեցիների, հռոմեացիների, բյուզանդացիների (395-870), արաբների (870-1201), նորմանների (1201 թվականից միացված Սիցիլիային) իշխանության տակ։ Ավելի ուշ Մալթայում իշխել է Յոհաննիտովների կամ Մալթայական միաբանությունը (1530 թվականից), իսկ 1800 թվականին գաղութացվել է Մեծ Բրիտանիայի կողմից։ 1964 թվականին Մալթան ստացել է ինքնավարություն Ազգերի համագործակցության շրջանակներում, 1974 թվականին հայտարարվել է հանրապետություն։

## Տնտեսություն և մշակույթ
Մալթացիները զբաղվում են բանջարաբուծությամբ, տավարաբուծությամբ, ձկնորսությամբ, նավագնացությամբ։ Արհեստներից առավել տարածված են մետաքսե ժանյակների մշակումը, նրբարվեստ աշխատանքները, ծղոտե հյուսվածքների պատրաստումը։ Գյուղատնտեսության մեջ կարևոր դեր են խաղում գինեգործությունը և այգեգործությունը։ Կարտոֆիլը արտահանվում է։

Շինարարությանը բնորոշ է պատշգամբասրահով տների կառուցումը։ Քաղաքների և բնակավայրերի հատակագծումը բնորոշ է Հարավային Եվրոպային։ Մայրաքաղաքը հարուստ է ճարտարապետական հուշարձաններով, կառուցապատմանը հիմնականում նպաստել է Մալթայի միաբանությունը։

Հագուստը մոտ է եվրոպականին։ Կանացի հագուստի ավանդական տարր է կարծր հիմնակմախքի վրա սև թիկնոցը (*ֆալդետտա*)։

Ուժեղ են արտահայտված նահապետական ավանդույթները։

## Ծանոթագրություններ

## Գրականություն
* Народы и религии мира, под ред. В. А. Тишкова, М.-1998,
* Справочник «Страны мира», М.-1989։

Կատեգորիա:Մալթայի էթնիկ խմբեր
Կատեգորիա:Մալթայի մշակույթ
Կատեգորիա:Մալթացիներ
Կատեգորիա:Սեմական ազգեր
Ուելի Մաուեր

**Ուելի Մաուեր** (, ), շվեյցարիացի պետական և քաղաքական գործիչ։ Շվեյցարիայի նախագահը 2013 թվականի հունվարի 1-ից մինչև դեկտեմբերի 31-ը և 2019 թվականի հունվարի 1-ից։

## Կենսագրություն
Շվեյցարացի գյուղացու որդի։ Վեց երեխաների հայր։

Ցյուրիխի խորհրդարանի պատգամավոր 1983-1991 թվականներին, 1990-1991 թվականներին՝ նախագահ։ Շվեյցարիայի Ազգային խորհրդի պատգամավոր 1991 թվականից։ Դաշնային խորհրդի 111-րդ անդամ, Շվեյցարիայի պաշտպանության, քաղաքացիական պաշտպանության և սպորտի դեպարտամենտի ղեկավար, 2009 թվականի հունվարի 1-ից մինչև 2015 թվականի դեկտեմբերի 31-ը, ֆինանսների դեպարտամենտի ղեկավար 2016 թվականի հունվարի 1-ից։ Շվեյցարիայի ժողովրդական կուսակցության անդամ, 1996-2008 թվականներին նրա նախագահը։ Նրա ընտրությունը Դաշնային խորհրդում ուղեկցվել է բազմաթիվ սկանդալներով։ Ազգայնական կողմնորոշում ունեցող քաղաքական գործչի համբավ ունեցող Մաուրերի թեկնածությունն առաջացրել է լիբերալ կողմնորոշված հասարակության առարկությունը։ Սակայն ընտրվելու համար պահանջվող ձայների նվազագույն քանակով անցել է Դաշնային խորհուրդ՝ որպես երկրի ներկայիս խորհրդարանում ամենամեծ ներկայացուցչություն ունեցող կուսակցության անդամ։ 2012 թվականի հունվարի 1-ից Շվեյցարիայի փոխնախագահ է։ 2013 թվականի հունվարի 1-ից դեկտեմբերի 31-ը Շվեյցարիայի նախագահն է։ 2018 թվականի հունվարի 1-ից ընտրվել է Շվեյցարիայի փոխնախագահ։

2018 թվականի դեկտեմբերի սկզբին ընտրվել է երկրի երկրորդ նախագահ։ Պաշտոնը ստանձնել է 2019 թվականի հունվարի 1-ին։

## Ծանոթագրություններ

## Արտաքին հղումներ
* Профиль на сайте парламента Швейцарии
* Биография в «Историческом словаре Швейцарии» на французском, немецком и итальянском языках.
* Биография на www.munzinger.de

Կատեգորիա:Պետության գործող ղեկավարներ
Կատեգորիա:Շվեյցարիայի նախագահներ
Կատեգորիա:Շվեյցարիայի քաղաքական գործիչներ
Կատեգորիա:Շվեյցարացի բողոքականներ
Կատեգորիա:Շվեյցարիայի նախարարներ